35 भेड़-बकरी, एक पालक को मौत के घाट उतार भागा तेज रफ्तार कैंपर चालक
उपखंडमुख्यालय से मात्र छह किमी दूर 157वीं वाहिनी बीएसएफ के पास गाजियावाला हैड पर रविवार देर रात एक कैंपर जीप ने दो ग्वालों सहित 59 भेड़ों को टक्कर मार दी जिससे एक पालक सहित 34 भेड़ों एक बकरी की मौत हो गई। वहीं एक पालक 25 भेड़ें घायल हो गई। भेड़ों की चीखने की आवाज ने गाजियावाला गांव के लोगों को गहरी नींद से जाग गया। अज्ञात कैंपर चालक मौका पाकर गाड़ी सहित भाग छूटा।
घटना की सूचना मिलते ही स्थानीय पुलिस सीओ इस्माइल खान मौके पर पहुंचे और भेड़ों को सड़क से हटाकर किनारे की गंभीर दोनों घायलों को सामुदायिक स्वास्थ्य केन्द्र खाजूवाला पहुंचाया। जहां गंभीर रूप से घायल गुलाम रसूल पुत्र हाजी खां (65 वर्ष) निवासी आरडी 682 को पीबीएम हॉस्पिटल रैफर कर दिया। गंभीर रूप से घायल गुलाम रसूल ने बीकानेर पहुंचने से पहले बीच रास्ते में दम तोड़ दिया। दूसरे घायल रफीक खां पुत्र रमजान खां (25 वर्ष) निवासी आरडी 682 का सीएचसी में इलाज चल रहा है। पुलिस ने मृतक गुलाम रसूल के शव का सीएचसी खाजूवाला से पोस्टमार्टम करवाकर परिजनों को सौंप दिया। वहीं सोमवार अलसुबह सीओ इस्माइल खान पुलिस दल-बल के साथ मौके पर पहुंचे। घटनास्थल का माैका मुआयना कर घायल हुई भेड़ों का इलाज पशु चिकित्सक डॉ. हनुमान गोदारा से करवाया है। इस मौके पर 157वीं वाहिनी बीएसएफ के डिप्टी कमाडेंट जयकरण, पुलिस के एसआई अर्जुन सिंह, हैड कांस्टेबल बाबूलाल यादव, कांस्टेबल काशीराम धत्तरवाल, कांस्टेबल बेगाराम, कांस्टेबल रूपराम, कांस्टेबल नेनूराम के अलावा ग्राम पंचायत सामरदा के मोहम्मद फारूख कासमी आदि ने मौके पर पहुंचकर ग्रामीणों की सहायता से घायल भेड़ों का इलाज करवाकर सहयोग किया।
वही दूसरी ओर अखिल भारतीय जीव रक्षा समिति के पदाधिकारी कार्यकर्ता सोमवार को स्थानीय पुलिस थाना पहुंचे और गाजियावाला हैड पर टक्कर मारने के आरोपी को गिरफ्तार करने की मांग की। जीव रक्षा समिति के तहसील अध्यक्ष सुरेंद्र डेलू ने घटना की निंदा की। वहीं जीव रक्षा समिति ने जल्द से जल्द आरोपी को कैंपर जीप सहित गिरफ्तार कर ठोस कार्रवाई करने की मांग की है। इस दौरान जीव रक्षा समिति के हनीफ नागौरी, काशी शर्मा, सुरेंद्र मंडा, कृष्ण कुमार, जितेंद्र सोनी एवं धर्मेंद्र आदि मौजूद थे।
घटनास्थल का मौका मुआयना कर परिजनों से वार्ता करते सीओ इस्माइल खान।
hin_Deva hin_Deva hin_Deva hin_Deva hin_Deva